૧૨ બાળકો અને એક કોચને બચાવવા માટે રવિવાર ‘કરો યા મરો’નો દિવસ હતો. નિષ્ણાતોએ કહ્યું હતું કે કોઈ પણ ભોગે બાળકોને બચાવવા થાઈલેન્ડ નેવી સીલના પાંચ ડૂબકીમાર અને ૧૩ વિદેશી ડૂબકીમારોએ ગુફામાં પ્રવેશવાનું સાહસ ખેડ્યું હતું. જેમાં તેમને સફળતા મળી હતી. તેમણે ૪ બાળકને સહીસલામત બહાર કાઢ્યા હતા. એક બાળકને બચાવવા માટે બબ્બે ડૂબકીમારને કાર્ય સોંપાયું હતું. ગુફામાં જઇને પાછા આવવા એક ડૂબકીમારને ૧૧ કલાક લાગતા હતા. આથી તેમનું કામ માનીએ છીએ તેટલું સહેલું નહોતું.